Акрамя таго, у цэнтры вядзецца рэгістр вытворцаў і іх гандлёвых прадстаўнікоў. Гэта даступная для ўсіх інфармацыйная база прадпрыемстваў і арганізацый з дакументальна пацверджаным статусам вытворцы і афіцыйнага гандлёвага прадстаўніка. Па словах Валерыя Садохі, гэтая база значна павышае канкурэнцыю ў сферы правядзення дзяржзакупак і закупак за кошт уласных сродкаў і дапамагае заказчыкам знаходзіць пастаўшчыкоў для ажыццяўлення закупак з адной крыніцы. Усё гэта ў цэлым дабратворна ўплывае на эфектыўнасць закупак у нашай краіне. Зараз у рэгістр ўключана 1270 вытворцаў і іх афіцыйных гандлёвых прадстаўнікоў, гэтыя прадпрыемствы штодня атрымліваюць інфармацыю аб новых працэдурах закупак. А для таго каб павысіць узровень спаборніцтва пры правядзенні конкурсаў і знізіць выдаткі па імпарце, цэнтр дае магчымасць размясціць прапановы па закупках у міжнародных інфармацыйных сетках з перакладам на 20 замежных моў.